КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**«Инта» карса кытшлöн муниципальнöй юкöн мутасын öтув вöдитчан автомашина транспортöн ветлысь-мунысьясöс да туй кöлуй новлöдлöм вылö медыджыд тариф тшупöдъяс вынсьöдöм йылысь**

«Донъяс (тарифъяс) государственнöя бурджыка регулируйтöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм, «Коми Республикаын донъяс (тарифъяс) государственнöя бурджыка регулируйтöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм, «Карса да карбердса öтув вöдитчан автомашина транспортöн пассажиръясöс да туй кöлуй нуöм-вайöм вылö, а сідзжö обласьтпытшса да обласьткостса (Россия Федерация пытшкын республикакостса) маршрутъяс кузя автомашина транспортöн, сы лыдын таксиöн, пассажиръясöс да туй кöлуй нуöм-вайöм вылö тарифъяс да (либö) налысь медыджыд тшупöд индан пöрадок йылысь» Коми Республикаса тариф службалöн 2006 во сора тöлысь 20 лунся 34/7 №-а тшöктöд, «Карса да карбердса öтув вöдитчан автомашина транспортöн пассажиръясöс да туй кöлуй нуöм-вайöм вылö, а сідзжö обласьтпытшса да обласьткостса (Россия Федерация пытшкын республикакостса) маршрутъяс кузя автомашина транспортöн, сы лыдын таксиöн, пассажиръясöс да туй кöлуй нуöм-вайöм вылö тарифъяс арталан методика йылысь» Коми Республикаса тариф службалöн 2006 во сора тöлысь 26 лунся 35/1 №-а тшöктöд серти

**ТШÖКТА:**

1. Урчитны да пыртны уджö «Инта» карса кытшлöн муниципальнöй юкöн мутасын öтув вöдитчан автомашина транспортöн ветлысь-мунысьясöс новлöдлöм вылö медыджыд тариф тшупöдъяс содтöдын индöм серти.

2. Урчитны да пыртны уджö «Инта» карса кытшлöн муниципальнöй юкöн мутасын öтув вöдитчан автомашина транспортöн ветлысь-мунысьясöс новлöдлöм вылö медыджыд тариф тшупöдъяс вылын öтув вöдитчан автомашина транспортöн туй кöлуй новлöдлöм вылö öти местаысь лöсялана медыджыд тариф тшупöд, мый индöма тайö тшöктöдлöн 1 пунктöн.

3. Лыддьыны вынтöмöн «Инта» кар кытшлöн муниципальнöй юкöн мутасын öтув вöдитчан автомашина транспортöн ветлысь-мунысьясöс да туй кöлуй новлöдлöм вылö медыджыд тариф тшупöдъяс вынсьöдöм йылысь» Коми Республикаса тариф службалысь 2009 во вöльгым тöлысь 16 лунся 101/1 №-а тшöктöд.

4. Вöзйыны АУ Г.В.Заболотныйлы быд квартал сетны Коми Республикаса тариф службалы отчётнöй квартал бöрся тöлысьлöн 15 лунöдз отчётнöй кварталын збыль вöчöм удж лыдпасъяс йылысь юöр торъя новлöдлöмъяс серти.

5. Тайö тшöктöдыс вынсялö 2011 вося тöвшöр тöлысь 1 лунсянь.

**Юрнуöдысь А.И.Шеремет**

Сыктывкар

2010 вося йирым тöлысь 21 лун

73/1 №

Вынсьöдöма

Коми Республикаса

тариф службалöн

2010 во йирым тöлысь 21 лунся 73/1 №-а

тшöктöдöн

(содтöд)

**«Инта» кар кытшлöн муниципальнöй юкöн мутасын öтув вöдитчан автомашина транспортöн пассажиръясöс новлöдлöм вылö медыджыд тариф тшупöдъяс**

|  |  |  |
| --- | --- | --- |
| **Могмöдан район** | Карса туйясті пассажиръясöс новлöдлöм вылö медыджыд тариф тшупöд (1 мунöм-ветлöмысь шайт) | Карбердса туйясті пассажиръясöс новлöдлöм вылö медыджыд тариф тшупöд (1 км-ысь шайт) |
| «Инта» кар кытшса муниципальнöй юкöн | 13,00 | 1,78 |

Вуджöдiс Кузнецова Н.А., 2 654 пас